gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl sv en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Touriño evita apoiar o envío do ditame á Fiscalía
Sábado, 01 de outubro de 2022
COMISIÓN DA CIDADE DA CULTURA
O presidente da Xunta dixo que "non é bo contribuír a xudicializar a vida política". O PPdeG votou en contra.
Redacción - 18:30 27/12/2007
Tags: Cidade da Cultura comisión ditame Fiscalía Parlamento Touriño
O PSdeG e o BNG aprobaron este xoves enviar as conclusións da comisión de investigación sobre a Cidade da Cultura á Fiscalía do Tribunal Superior de Xustiza de Galicia. Porén, o presidente da Xunta, o socialista Emilio Pérez Touriño, abandonou o seu escano durante a votación para amosar o seu rexeitamento á medida.
Touriño explicou que evitou votar o ditame "por coherencia", xa que defende que "non é o mellor contribuír a xudicializar a vida política en ningún caso". Ao seu xuízo, a función do Parlamento "remata" no labor de poñer "luz e taquígrafos, transparencia e rigor a investigar o sucedido na xestión polo anterior Goberno" a través da comisión que realizou os seus traballos durante os últimos tres meses e medio.
"O Parlamento está para a política e hai que manter a división de poderes", aseverou o presidente galego, para quen o traballo parlamentario da comisión de investigación merece unha avaliación "moi positiva" e "pecha unha etapa que introduce transparencia e rigor", pero non debe abrir unha vía xudicial sobre posibles irregularidades na xestión do complexo cultural que se constrúe no Monte Gaiás e o custo da cal se disparou ata 476 millóns de euros.
Touriño intentou restar transcendencia ao seu abandono do pleno e definiu como "resultado previsíbel" que 37 votos dos escanos socialistas e nacionalistas, por 33 dos populares, sacasen adiante o ditame que recolle a recomendación de trasladar ao fiscal toda a información solicitada na comisión. "Acaba de aprobar con normalidade o seu ditame e iso é o relevante", afirmou, aínda que agregou: "sigo mantendo o meu criterio de que non é conveniente, e nunca o fixemos dende o Grupo Socialista, de que non hai que xudicializar a vida política".
Voto particular do PPdeG
No entanto, os votos dos deputados socialistas e nacionalistas uníronse no pleno de hoxe para aprobar o ditame que previamente pactaran ambos os dous grupos parlamentarios e aprobaran en comisión, mentres que o PPdeG defendeu en solitario o seu voto particular. Durante o debate parlamentario, os socialistas propuxeron eliminar a recomendación de remitir ao Ministerio Fiscal o documento da comisión de investigación para "non xudicializar a vida política" e antes da votación, os tres voceiros, xunto a Manuel Ruiz Rivas (PP) e Ismael Rego (PSdeG) mantiveron un breve contacto no Hemiciclo para intentar un acordo que eliminase esta recomendación.
O BNG e o PSdeG ofreceron a posibilidade de que o actual PPdeG "limpase o partido" e "cambiase de pel" para "afastarse" da anterior xestión sobre a Cidade da Cultura. Porén, os populares mantiveron o seu voto particular e votaron en contra do ditame acordado pola comisión de investigación por consideralo "inadmisíbel"; ao tempo que denunciaron a "interferencia" da actual Xunta nos traballos dos últimos meses.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto